text: Tres joves agredeixen verbalment un revisor de Renfe a Girona
  El comportament incívic dels joves ha provocat un retard de 30 minuts
  per Júlia Navarro 09/12/2019 14:50h
  Tres joves han insultat un revisor de Renfe en recriminar-los la seva actitud incívica | Renfe
  Retards en una línia de Rodalies durant el matí per accions incíviques. Concretament, els Mossos d'Esquadra han hagut de personar-se en el tren de mitja distància de la línia R11 que efectuava el trajecte entre Figueres i Barcelona-Sants perquè tres joves estaven agredint verbalment al revisor.
  Els joves han insultat el revisor
  El tren de la R11 havia sortit de Figueres a les 9.41 hores d'aquest dilluns 9 de desembre i estava previst que arribés a l'estació de Sants de Barcelona a les 11.39 hores. Tanmateix, el comboi ha circulat amb trenta minuts de demora a conseqüència de les conductes incíviques de tres joves a l'interior d'un vagó.
  El revisor del tren ha procedit a recriminar la seva actitud, però llavors els joves han començat a insultar l'home de tal forma que la situació estava pujant de to, per tant, els operaris han alertat els Mossos d'Esquadra.
  El tren s'ha aturat a l'estació de Girona, on han esperat els agents de les forces de l'ordre públic que ha identificat els tres joves i els ha advertit sobre les conseqüències que podia tenir la seva actitud. Finalment, el comboi ha pogut continuar el seu trajecte fins a Barcelona, on els passatgers molestos han arribat amb mitja hora de retard per la conducta incívica de tres joves.
  Tren Figueres 9:41 - Barcelona-Sants 11:39 es troba aturat a Girona a l'espera de les forces d'ordre públic
  — R11 Rodalies (@rod11cat) 9 de diciembre de 2019
  Tren Figueres 09:41 - Barcelona Sants 11:39 circula amb 30 minuts de demora per conductes incíviques a l'interior del tren.